Hjalmar Lundbohm

Johan Olof Hjalmar Lundbohm (1855–1926) var blant annet geolog, kjemiker, bedriftsleder og kunstekspert. Han var gruveselskapet LKABs første disponent i Kiruna.

Hjalmar Lundbohm var sønn av lensmann August Ferdinand Lundbohm og prestedatteren Augusta Hammarin. Hjalmar Lundbohm studerte kjemi og geologi i Göteborg. I 1889 gjorde han sin første reise til Lappland for å undersøke apatittforekomstene i Nord-Sverige, han var da statsgeolog. Neste år kom han tilbake for å undersøke de geologiske forholdene i Kirunavaara.

Da den svenske Riksdagen og det norske Stortinget besluttet at Malmbanen skulle forlenges fra Gällivare til Narvik, ble Lundbohm ansatt av LKAB i Kiruna. Lundbohm tok også over driftsansvaret i Malmberget.

Lundbohm reiste mye, og var seks ganger i USA. Han var god venn med prinsene Gustav Adolf og Prins Eugen. Hans kunstinteresse gjorde at han ble kjent med tidens store kunstnere som Anders Zorn, Carl Larsson, Bruno Liljefors og Albert Engström, dessuten August Strindberg. Han bygde også opp en betydelig kunstsamling.

Hjalmar Lundbohm regnes i dag som grunnleggeren av byen Kiruna.

Lundbohm ble 17. februar 1914 utnevnt til kommandør av 2. klasse av St. Olavs Orden.Norges statskalender for året 1919, efter offentlig foranstaltning redigeret af B. Rolsted, Kristiania: forlagt av H. Aschehoug & Co. (W. Nygaard), 1919, sp. 1163. 

 Referanser 

Kategori:Svenske geologer
Kategori:Svenske kjemikere
Kategori:Svenske forretningsfolk
Kategori:Kommandører av St. Olavs Orden
Kategori:Personer fra Färgelanda kommun
Kategori:Medlemmer av Kungliga Ingenjörsvetenskapsakademien
Kategori:Gruvedrift i Sverige